b'\n_START_ARTICLE_\nLlanquihue\n_START_PARAGRAPH_\nLlanquihue on j\xc3\xa4rvi Etel\xc3\xa4-Chiless\xc3\xa4. Se on yksi Etel\xc3\xa4-Amerikan suurimpia ja Chilen toiseksi suurin luonnollinen j\xc3\xa4rvi. Sen pituus on 35 kilometri\xc3\xa4, leveys 40 kilometri\xc3\xa4 ja pinta-ala 860 neli\xc3\xb6kilometri\xc3\xa4. Sen rannalla sijaitsevia kyli\xc3\xa4 tai kaupunkeja ovat muun muassa Puerto Varas, Frutillar ja Puerto Octay. J\xc3\xa4rven pohjois- ja it\xc3\xa4puolilla on monia korkeita vuoria, niist\xc3\xa4 n\xc3\xa4kyvin on tulivuori Osorno, joka lumihuippuineen on suosittu matkailukohde._NEWLINE_J\xc3\xa4rven nimi tulee mapudungunin kielest\xc3\xa4, joka tarkoittaa suomeksi uppoamista.'